जो कामयाबी पृथ्वी शॉ ने अपने पहले टेस्ट मैच में हासिल की है वो हर युवा क्रिकेटर का ख़्वाब होता है। शॉ ने अपने डेब्यू टेस्ट में शानदार शतक लगाया था। जब वो वेस्टइंडीज़ के ख़िलाफ़ भारतीय पारी की शुरुआत कर रहे थे तो हर भारतीय क्रिकेट फ़ैंस की नज़र उन पर थी। उन्होंने मुंबई की घरेलू सर्किट में शानदार प्रदर्शन किया था। इसी की बदौलत उन्हें इतनी कम उम्र में टेस्ट खेलने का मौका मिला।राजकोट में हुए टेस्ट मैच में वैसा ही हुआ जैसा कि पृथ्वी शॉ चाहते थे। उम्मीद है कि वो अपना बेहतरीन खेल ऐसे ही जारी रखेंगे।